Septimus King Copper

> I was born as the seventh son / Everything comes with conditions / Everyone's got their dirty dishes / I've got these memories / Stuck in my head and they won't leave / Filling up my treetops with these crows / I wish that they would go
>
> Imagine Dragons, "Higher Ground"

## Alapadatok

### Név jelentése

* Septimus: a hetedik gyermek
* King: király, uralkodó

### Lakhely

* Laxey, Anglia
* Leeds, Anglia

## Egyebek

### Munkakör

Head of Department of Magical Accidents and Catastrophes

**Septimus King Copper** *(12.31. - )* Theon Mordecai Copper † egyetlen fia.

## Személyiség

Mindig is csendesebb, magában puffogós típus volt, legfőképp azért, mert nincs elnyomva érezte magát unokabátyja (Lagoon) miatt. A családon belül mindig is úgy érezte, hogy lenézik, mivel ő Theon oldaláról az egyedüli gyerek, Oberon oldaláról pedig hárman is vannak, ezért elég erősen a “kisebbségnek” érezte magát (jogosan, hiszen ez általában éreztetve is volt vele.)

Azonban világ életében az apja arra biztatta, hogy ez ne befolyásolja semmiben, elvégre a családon kívül is van élet, és ott is tud érvényesülni, még ha a családon belül nem is feltétlenül, éppen ezért, amikor nem az unokatestvéreivel volt, mindig sokkal nyitottabb, és a szája is jóval nagyobb, ilyenkor tud leginkább kiteljesedni, ekkor nyilvánul meg az igazi személyisége: vakmerő, életrevaló és igazi társasági ember tud lenni, ha nincs elnyomásban.

## Biográfia

### Gyerekkor (11 éves korig)

Igazi kis buborékban nőtt fel az apukájával és az anyukájával. Sosem lett testvére, ugyanis az anyukája nem akart még egy olyan gyereket világra hozni, aki úgy el lesz nyomva, mint ahogy Septimus is volt a családban. Ennek köszönhetően mindig is egy kicsit egyedül érezte magát a családon belül, de sosem volt ebből komolyabb probléma, ugyanis az apja (és az anyja is, de jóval dominánsabb volt számára az apja) nagyon sok időt töltött vele és nagyon sok mindenre megtanította.

### Serdülőkor (11-19 éves korig)

Szinte az egész életét folyamatosan befolyásolta és körüllengte az a tenni vágyás és kitörési vágy, ami a családi rangjából ered. Mindig is próbált (egészen Theon haláláig) másokkal szemben tisztelettudó lenni és méltóan viselkedni a Copper névhez, ugyanis sokáig abban hitt, hogy majd így ki tudja vívni magának az egész család elismerését - ami sosem történt meg és ezért világéletében Lagoont hibáztatta legfőképpen (hiszen ő is tudta, sőt átlátta a helyzetet, ami a Copper család másik részénél zajlott, miszerint Leightont sosem kezelték igazán a legidősebb örökösként [neme miatt] és ezért őt nem igazán tudta hibáztatni amiatt, hogy neki milyen a helyzete) aki ha már csak egy ujját is megmozdította -látszólag- minden elismerést meg tudott szerezni, amiért ő csak sóvárogni tudott. Ettől függetlenül töretlenül igyekezett a jó úton maradni és nem elzülleni, mert úgy érezte tartozik -ha már másnak nem is- de a saját szüleinek annyival, hogy egyke fiúkként büszkévé teszi őket. Végül ahogy egyre idősebb lett ez lett az egyetlen mozgatórugója, egészségtelen szinten perfekcionista lett és egyfajta drogjává vált az elismerés és az, ha már csak a világ legkisebb dolga miatt is megdicséri valaki.

Sokáig egyáltalán nem zavarta, hogy az apja halálfaló, ugyanis úgy gondolta, hogy egyáltalán nem befolyásolja ez abban, hogy hogyan viselkedik vele. Theon sosem presszionálta, hogy az idő múlásával ő is csatlakozzon, sőt, titkon jobbnak is tartotta, ha ő nem keveredik bele a rendszerbe fiatalkorában (mint ahogy ő tette, ugyanis számára akkoriban nem sok jó származott belőle [- Seven]), meggyőződése volt, azzal, hogy ő halálfaló, már nem fog semmi baja esni Septimusnak, hiszen így bizonyos értelemben “mindkettejük biztonsága biztosítva volt.”

12 évesen iskola első lett, azonban Lagoon abban az évben csatlakozott a halálfalókhoz, aminek következtében (ismételten) az egész család figyelme körülötte forgott. Ekkor kérdőjeleződött meg benne, hogy vajon miért nem akarta az apja, hogy ő csatlakozzon, és miért Lagoon lett kettejük közül az, aki így egy új szinten tud kötődni az ő apjához. Ez volt számára az utolsó csepp a pohárban, ettől a pillanattól kezdve visszafordíthatatlanul megutálta unokabátyját és az iskola sem okozott már neki akkora örömöt, mint korábban. A kviddics lett az egyetlen mentsvára, ugyanis ez volt az egyetlen olyan dolog, amivel kitűnhetett a családban.

Később persze többször is bepróbálkozott az apjánál, hogy csatlakozhasson a halálfalókhoz, de sosem lett belőle igazi halálfaló, a sötét jegyet sosem kaphatta meg, ami meg volt győződve róla, hogy azért volt, mert az apja nem tartja elégnek és elég rátermettnek arra, hogy csatlakozhasson, azt hitte az apja attól fél, hogy szégyent fog hozni a fejére és csalódnia kell benne majd.

A Roxfort-i csatát megelőzően Theon hazarendelte a második, kisebb birtokukra a Man-szigetekbeli Laxeybe (az Ír-tengeren fekvő sziget, a Brit-szigetek földrajzi középpontja. Nem része az Egyesült Királyságnak, viszont a brit koronafüggőségek közé tartozik.) Akkor még nem tudta, hogy miért is kellett hazamennie, de amint megkapta a híreket a csatáról minden világos lett számára,és tudta, hogy az apja valószínüleg tudott a közelgő vészről és így akarta őt ettől megóvni.

Miután a Minisztériumtól baglyot kapott, miszert elhunyt az édesapja teljesen felfordult az élete, ez egy olyan csapás volt számára, amit leginkább ahhoz tudott volna hasonlítani, mint amikor az ember talpa alól eltűnik a talaj és elnyeli őt a föld. Volt egy bizonyos rossz érzés benne, amikor az apja nem tért vissza az otthonukba napokkal később sem, de akkor még eszébe sem jutott, hogy akár életét is veszthette Theon. Teljesen elszigetelődött a külvilágtól és a valóságtól is, olyan varázslatokat tett a házra, ami megakadályozta a családot abban, hogy betegyék a lábukat a birtok teljes területére. Tudta, hogy az apja halálával az a kicsi kapocs is elveszett közte és a család nagyobb része között, ami eddig megvolt. Az anyja alig néhány nap leforgása alatt egyfajta “szellemmé” vált az életében, alig beszéltek, mindketten a saját szobájukba zárkózva próbálták feldolgozni a történteket.

Ahogy egyre több információt tudott meg a Prófétából -és mivel látta, hogy többek között az unokabátyját is keresik- egyre nagyobb dühöt kezdett érezni Lagoon iránt, amiért ő ott lehetett az apjával az utolsó napján, ő pedig nem. Ez és az ehhez hasonló gondolatok teljesen kifordították magából, egyre többször kezdte el manipulálni a körülötte történő dolgokat úgy, hogy az neki kedvezzen. Helyzetén az sem segített, hogy egyre erősebben elkezdett inni és drogozni, hiszen az anyja egyáltalán nem vett tudomást a létezéséről, a nap legnagyobb részében csak a fejéből kibámulva ült az ablak előtt, és a házuktól nem messze található vízpartot figyelte, ahogy az érkező hullámok elmossák a homokot. A kialakult helyzetnek köszönhetően egyre könnyebben esett bele Septimus ebbe a számára egészségtelen körforgásba, egyre kevésbé tudta elkülöníteni a valóságot az ő képességének játékaitól, így teljesen elveszítette a kapcsolatot a valósággal.

Ha voltak tiszta napjai, azok csakis azért fordultak elő, mert csatlakozott a Minisztériumnak ahhoz a programához, ahol a megmaradt, bújkáló halálfalókat keresik - ugyanis úgy érezte, hogy ezzel majd lezárhatja magában a történteket és ez majd befoltozza azt az űrt, ami az apja halála után keletkezett. Ám akárhányszor rátalált valakire, egyáltalán nem érezte azt a fajta elégedettséget magával szemben, amit korábban szokott sikereinél, ezért előbb egyre mélyebben beletemetkezett a munkába dopamin után keresve, majd végül visszavonult Laxeybe és teljesen elzárkózott mindekitől.

## Kapcsolatok

### Család

#### Theon Mordecai Copper

Mindig is nagyon szoros és különleges kapcsolat volt közöttük, amit a lehető legnagyobb becsben tartott. Már az első pillanattól fogva rajongott az apjáért és ez sosem változott meg; még akkor sem, amikor a szülei elmagyarázták neki, hogy az apja halálfaló. Mindig is érzékeny pont volt nála az apjával kialakult kapcsolata, foggal-körömmel képes lett volna érte harcolni, többek között ezért is utálta annyira unokabátyját, ugyanis mindig úgy érezte, hogy el akarja tőle venni az apját. Theon mindig próbálta kicsit affelé terelgetni, hogy ne nehezteljen annyira Lagoonra, de ez volt az egyetlen dolog, amiben sosem volt képes befolyásolni a gondolkodását. Mindig igyekezett azt szem előtt tartani, ami neki jó, de legfőképp mindig is biztonságban akarta Septimust tudni, éppen ezért nem is engedte (és nem is nagyon reklámozta neki), hogy halálfaló legyen, ami Lagoon csatlakozásáig nem is volt probléma köztük, azonban amikor Lagoon csatlakozott Septimus véleménye ezzel kapcsolatban teljesen megváltozott és azt hitte direkt ezt akarta az apja elérni, hogy így több időt tudjon tölteni Lagoonnal nála (holott erről szó sem volt, de Septimus gyakran vett olyan dolgokat a fejébe, amiknek semmi valóságalapja nem volt.)

#### Patience Clemency Copper (neé.: Vermilion)

Mivel az apja volt a dominánsabb szülő Septimus életében, ezért legtöbbször őt nyaggatta az ügyes bajos dolgaival, így az anyjával nem alakult ki olyan erős kapcsolata, mint apjával. Azonban ez nem azt jelentette, hogy ne lettek volna közel egymáshoz és hogy Patience ne törődött volna vele, ugyanis a nő nagyon is komolyan vette az anyai szerepét és mindig igyekezett vigyázni Septimusra. Theon halála után teljesen megszakadt köztük a kapcsolat, mintha elvágták volna az őket összetartó kötelet, a nő olyan lett, mintha nem is létezne, így magára hagyva Septimust.

#### Lagoon Chosen Copper

Nagyon kicsi korától fogva nem kedveli a fiút, leginkább azért, mert neki is közel ugyanolyan szoros köteléke volt Theonnal, mint neki; éppen ezért mindig is meg volt róla győződve, hogy “el akarja tőle lopni őt”, aminek köszönhetően elég erős birtoklási vágy alakult ki nála, ha az apjára került sor. Folyamatosan próbálta felvenni vele a versenyt, de mindig úgy érezte, hogy hiába próbálkozik, akármit is csinál mindig is Lagoon jön ki minden egyes szituációból győztesen, ami többek között annak is köszönhető volt, hogy Theonnal ellentétben Oberon a család elsőszülött fiaként viselkedett Lagoonnal.

#### Leighton Elle Copper

Unokatestvérei közül mindig is vele tudott a legjobban azonosulni és vele is alakult ki a legszorosabb kapcsolata, mert Leigh társaságában megértve érezte magát, amire nagyon sokszor szüksége is volt.

#### Lathan Maverick Copper

Egy időben próbálta Lathant a bátyja ellen hangolni, mert egyáltalán nem tetszett neki unokaöccse naivitása és az, hogy ennyire vakon szereti Lagoont, azonban amikor a szülei megtudták, hogy min ügyeskedik azonnal leállították és megmondták Septimusnak, hogy ezzel egyáltalán semmire nem fog jutni, feleslegesen próbálkozik. Ezek után Lathannel ettől függetlenül elég jó kapcsolata lett, sokszor a saját öccseként tekintett rá.

#### Oberon Ocean Copper

Világéletében rettegett tőle, ez volt az, ami sosem változott vele kapcsolatban. Ő volt az a családtag, aki mindig éreztette vele az ignoranciájával, hogy mennyire alul van a családi ranglétrán és mennyire kicsi ember is ő hozzá képest, ami miatt mindig is dühös volt rá. Éppen ezért egyáltalán nem volt szoros kapcsolatuk, azonban egyfajta igazságszolgáltatásnak/karmának érezte, hogy Lagoonnak ő jutott édesapjául.

### Romantikus kapcsolatok

#### Remarkable Rivalee Eloquence

Nem sokkal apja halála után ismerkedtek meg, amikor is Septimus nagynénje (Clementine Domino Copper) a St. Mungo-ba küldte a fiút, hogy biztonságos környezetben, figyelem alatt tudja feldolgozni a gyászát.

### Gyerekek

#### Sinclair Duke Copper

Fiával mindig is nagyon szoros volt a kapcsolata, ugyanis próbált olyan apává válni, mint amilyen számára Theon is volt. Ettől függetlenül tudta, hogy nem a világ legjobb apja, és sosem érhet fel Sinclair nagyapjához, kezdve azzal, hogy idősebb korára elég erős alkoholproblémái lettek, arról nem is beszélve, hogy az esetek nagy részében úgy viselkedik még felnőtt korában is, mint egy tinédzser. Azonban ennek köszönhető, hogy végül mégis nagyon jó viszonyt ápol Sinclairrel, hiszen mindenben partner számára, bármire rá lehet venni, amire csak szeretné. Nagyon laza, egyáltalán nincsenek felé nagy elvárásai, sőt, egyáltalán nincsenek elvárásai, ugyanis nem akarta annak kitenni a családon belül fiát, aminek korábban ő volt.

## Mágikus képességek és tudás

* reality manipulation - képes a saját akaratára modifikálni a valóságot, ám sosem törődött vele, mindig azt hitte, hogy csak képzelgései vannak, vagy álmodik, ezért nem különösebben foglalkozott vele, azonban az apja halálát követő időszakban egyre többször alkalmazta, szinte minden nap, így felerősödtek a képességei

## Kórkép

### Betegség, sérülés, egyéb

Gyerekkorában (nem meglepő módon figyelemfelkeltési szándékkal) felvágta az egész tenyerét a hosszanti vonal (életvonal) mentén, ami sosem gyógyult be neki rendesen, mert Theon nem akarta, hogy gyerekesnek, esetleg szánalmasnak tartsák a “próbálkozását”, ezért nem vitték el gyógyítóhoz, nehogy kiderüljön mit csinált

### Mentális betegség

* PTSD - apja halála után alakult ki nála
* Depresszió
* Brief Psychotic Disorder
* Prolonged Grief Disorder

### Félelmek, fóbiák

* athazagoraphobia - a félelem attól, hogy elfelednek
* hemophobia - vértől való félelem

## Egyéb

### Dolgok, amiket szeret

lovaspóló; vitorlázás; kviddics; figyelem; ha képes elérni valamit, amit más nem; impresszionizmus; Don’t Go Gentle Into That Good Night - Dylan Thomas; Insensibility - Wilfred Owen; karma; The Machine Stops - E. M. Forster

### Dolgok, amiket nem szeret

szomorú, de a családja nagy részét (főleg Lagoon & Oberon); igazságtalanság; egoizmus